బాలీవుడ్లో వివాదాలకు కేరాఫ్ అడ్రస్ సంజయ్దత్. అక్రమ ఆయుధాలు కలిగి ఉండడం, మాదక ద్రవ్యాల వాడకం, మాధురీ దీక్షిత్తో ప్రేమ వ్యవహారం.. ఇలా ప్రతీదీ సంచలనమే. ఇప్పుడు సంజయ్ జీవిత కథ ఆధారంగా ఓ సినిమా తెరకెక్కబోతోంది. ‘త్రీఇడియెట్స్’, ‘పీకే’ సినిమాల దర్శకుడు, సంజయ్ మిత్రుడు రాజ్కుమార్ హిరాణీ ఈ సినిమాను తెరకెక్కిస్తున్నారు. ఈ సినిమాలో మాధురీ దీక్షిత్  గురించి కూడా చూపనున్నట్టు సమాచారం. 90వ దశకంలో వీరిద్దరి ప్రేమ వ్యవహారం గురించి రకరకాల కథనాలు వచ్చాయి. వీరిద్దరూ పెళ్లి కూడా చేసుకోబోతున్నట్టు వార్తలు వెలువడ్డాయి. అయితే సంజయ్కు బ్రేకప్ చెప్పి శ్రీరామ్ అనే వైద్యుణ్ని వివాహం చేసుకుని వెళ్లిపోయింది మాధురి. మాన్యతను వివాహం చేసుకున్నాడు సంజయ్. అయినా మాధురిపై సంజయ్కు ప్రేమ తగ్గలేదు. తాజాగా ఓ ఇంటర్వ్యూలో ‘మరోసారి అవకాశం వస్తే ఎవరిని పెళ్లి చేసుకుంటారు’ అన్న ప్రశ్న సంజయ్కు ఎదురైంది. దీనికి సంజయ్ స్పందిస్తూ.. వెంటనే మాధురి దీక్షిత్ పేరును చెప్పాడు. ఇది వైరల్గా మారడంతో తానే ఏదో జోక్ చేశానని సమర్థించుకున్నాడు సంజయ్.
balivudlo vivaadaalaku caraf adrus sanjaydat. akrama aayudhaalu kaligi undadam, maadaka dravyaala vaadakam, madhuri deekshitto prema vyavahaaram.. ilaa prateedee sanchalaname. ippudu sanjay jeevita katha aadhaaramgaa oo sinima terakekkabotondi. ‘treeidiets’, ‘peeke’ cinimala darsakudu, sanjay mitrudu rajkumar hirani ee sinimaanu terakekkistunnaru. ee cinemalo madhuri deekshit  gurinchi kuudaa chuupanunnattu samacharam. 90va dasakamlo veeriddari prema vyavahaaram gurinchi rakarakaala kathanaalu vachayi. veeriddaruu pelli kuudaa chesukobotunnattu vaartalu veluvaddaayi. ayithe sanjayku brekap cheppi sriram ane vaidyunni vivaham chesukuni vellipoyindi madhuri. maanyatanu vivaham chesukunnadu sanjay. aina maadhuripai sanjayku prema taggaledu. taajaagaa oo interviewlo ‘marosari avakaasam vaste evarini pelli chesukuntaru’ anna prasna sanjayku eduraindi. deeniki sanjay spandistuu.. ventane madhuri deekshit paerunu cheppaadu. idhi vairalga maaradamtho taane edho jok chesanani samarthinchukunnaadu sanjay.